25 करोड़ रुपये की पुरानी करेंसी बरामद होने की सूचना पर एसपी सिटी मान सिंह चौहान, एसपी क्राइम शिवराम यादव, सीओ ब्रह्मपुरी अखिलेश भदौरिया और एसएसपी मंजिल सैनी मौके पर पहुंच गई। पुलिस ने मौके से नोटों को बदलवाने आए दलाल दिल्ली के पालम राजनगर निवासी नरेश अग्रवाल पुत्र विश्वनाथ अग्रवाल, बिल्डर संजीव मित्तल के ड्राइवर पांचली जानी निवासी योगेश पुत्र भोपाल, नौकर परतापुर ब्रज विहार निवासी अरुण गुप्ता पुत्र टेकचंद गुप्ता और बिल्डर के यहां जमीन का काम देखने वाले ब्रह्मपुरी निवासी विनोद शर्मा पुत्र जगदीश शर्मा को हिरासत में ले लिया।